Polarlusegress

Polarlusegress (Huperzia arctica) er en art i lusegresslekten (Huperzia) som er en av slektene innenfor kråkefotfamilien (Lycopadiaceae). Den ble tidligere ansett som en underart av lusegress (Huperzia selago). Enkelte anser lusegress som en egen familie (Huperziaceae), men dette er ikke vanlig i nordisk botanikk. 


Arten kan bli 5-15 cm lang/høy og får modne sporer i juni-september. Den ble observert av Carl von Linné. Arten går opp til 1.940 moh. i Jotunheimen.Johannes Lid, Norsk flora, Det norske Samlaget, Oslo 1952. Den vokser også på Jan Mayen og Svalbard. 

Polarlusegras liker åpen, fuktig og lysfull jord i fjellet. Den vokser på lynghei og i høyfjellsterreng med bekker, berghyller, myrlandskap eller steinete grunn. Polarlusegress vokser i små tuer og hyppig forekommende mellomformer av lusegress. I toppen har polarlusegras mange yngleknopper.

Planten har 4-6 mm lange blader, og de står tettere, er mer opprette og kortere enn på lusegress. Bladene er også mer gulbrune. Polarlusegressets blader er mer tettsittende og dekkende, og skjuler stilken mer enn på de andre artene. Planten skilles fra andre arter i kråkefotfamilien ved at den mangler de lange, gulaktige sporeaksene i toppen som alle artene i kråkefotslekten har.

 Referanser 

 Eksterne lenker 

 eFloras.org Flora of North America, Huperzia selago

Kategori:Kråkefotfamilien